આ અંગે મળતી માહિતી અનુસાર કામરેજ તાલુકાનાં કોસમાડી ગામે મંદિર ફળિયામાં રહેતા દીપકભાઈ ખંડુભાઈ પટેલ નાઓ કામરેજની વલથાણ નહેર પાસે પટેલ આમલેટની દુકાન ચલાવે છે. તેમની પાસે ટોયોટા કંપનીની ઇનોવા ક્રિએસ્ટા કાર નંબર જીજે-5-આર.બી-7362 છે. આ કાર તેના ભાણેજ મેહુલને ફરવા માટે આપેલી હતી. જે કાર મેહુલે કડોદરાના જલારામ ભોજનાલયના પાર્કિંગમાં પાર્ક કરી હતી. રાત્રિ દરમ્યાન આ ઇનોવા કારનો ડાબી બાજુનો પાછળનો કાચ તોડી ઇનોવા ગાડીમાંથી સાઉન્ડ સિસ્ટમની ચોરી થઈ ગઈ હતી અને કાચ તોડી કારમાં પાંચ હજારથી વધુની નુકશાન કર્યું હતું ઘટના અંગે દીપકભાઈએ કડોદરા પોલીસ સ્ટેશનમાં ગુનો નોંધાવતાં પોલીસે આગળની તપાસ હાથ ધરી છે.